
Preambulum 


A Szegedi Tudományegyetem (a továbbiakban: Egyetem) gazdálkodásának részletes rendjét 
belső szabályzatban szükséges kialakítani. A Szegedi Tudományegyetem Szervezeti és 
Működési Szabályzat Szervezeti és Működési Rend (a továbbiakban: SZMR) XVI. fejezet 7. 
pontja alapján a Szenátus a Gazdálkodási Szabályzatában a hatékony, átlátható, 
költségtakarékos és eredményes gazdálkodás, illetve annak ellenőrzése érdekében a 


következőket rendeli el: 


I. Általános rendelkezések 


I.1. A Szabályzat célja 


1. A Szabályzat célja, hogy az Egyetemre vonatkozó jogszabályi előírások 
figyelembevételével szabályozza a gazdálkodás rendjét, annak érdekében, hogy 


megfeleljen az átlátható, a hatékony gazdálkodásnak. 


2. Jelen Szabályzat átfogóan rendelkezik az Egyetem Alapító Okiratában, illetve az 
SZMR-ben meghatározott tevékenységekhez, feladatokhoz kapcsolódó gazdálkodási, 


pénzügyi és számviteli feladatok ellátásának a rendjéről. 


3. A Szabályzat meghatározza az Egyetem alaptevékenységeivel és vállalkozási 
tevékenységeivel összefüggő gazdasági, pénzügyi és számviteli, továbbá 
humánerőforrásgazdálkodási feladatokat. A szabályzat tartalmazza az előírásokat a 
tervezési folyamatok, a gazdálkodás, a rendelkezésre álló források felhasználásának, 


a pénzgazdálkodás, valamint az időszakos beszámolások tekintetében. 


4. A Szabályzatban foglaltak betartása elengedhetetlen ahhoz, hogy az Egyetem és 
szervezeti egységei hatékony és ésszerű működést, működtetést és feladatellátást 
folytassanak, kiemelkedő és magas színvonalú képzést és tudományos tevékenységet 
nyújtsanak, továbbá a kötelezően előírt gazdálkodási, tervezési, beszámolási és 
nyilvántartási feladatoknak eleget tegyenek, a felhasználható keretek gazdaságos, 


költséghatékony és ésszerű felhasználása mellett. 

5. A gazdálkodás egyes területeire vonatkozó részletes szabályokról külön szabályzatok, 
utasítások és eljárásrendek rendelkezhetnek, melyeket jelen Szabályzattal 


összhangban szükséges kialakítani. 


I.2. Vonatkozó jogszabályok 


1. A Szabályzat szempontjából legfontosabb jogszabályi előírások: 
a. a nemzeti felsőoktatásról szóló 2011. évi CCIV. törvény (a továbbiakban: Nftv.) 


b. a Szegedi Tudományegyetemért Alapítványról, a Szegedi Tudományegyetemért 
Alapítvány és a Szegedi Tudományegyetem részére történő vagyonjuttatásról szóló 


2021. évi XXIII. törvény 
c. a közbeszerzésekről szóló 2015. évi CXLIII. törvény (a továbbiakban: Kbt.) 
d. a nemzeti vagyonról szóló 2011. évi CXCVI. törvény (a továbbiakban: Nvtv.) 
e. az állami vagyonról szóló 2007. évi CVI. törvény (a továbbiakban: Vtv.) 


f. a számvitelről szóló 2000. évi C. törvény (továbbiakban: Sztv.) 


I.3. A Szabályzat hatálya 


1. A Szabályzat hatálya kiterjed az Egyetem valamennyi szervezeti egységére, 
munkavállalóira és egyéb jogviszonyban foglalkoztatottakra, hallgatói, tanulói 
munkavégzésre irányuló egyéb jogviszonyban álló személyekre, valamint az 
Egyetemmel polgári jogi jogviszonyban álló jogi és nem jogi személyekre, az adott 


jogviszony keretei között. 


2. A Szabályzat tárgyi hatálya kiterjed az Egyetem valamennyi gazdálkodást érintő 


tevékenységére. 

I.4. Az Egyetem azonosító adatai, tevékenységi köre 


Megnevezés: Szegedi Tudományegyetem 

Székhely: 6720 Szeged, Dugonics tér 13. 

Adószám: 19308650-2-06 

KSH statisztikai számjel: 19308650 8542 563 06 

OH intézmény azonosító: FI 62198 

Gazdálkodási forma: FO 563 egyéb alapítvány önálló intézménye 
Fenntartó: Szegedi Tudományegyetemért Alapítvány 
Alaptevékenységi szakágazat: 854200 Felsőfokú oktatás 


Bankszámlái: Felsorolva az Egyetem Pénzkezelési Szabályzatában 


1. Az Egyetem, mint közérdekű vagyonkezelő alapítvány által fenntartott magán 
felsőoktatási intézmény ellátja az Nftv.2. § (1) és (3) bekezdése szerinti alapfeladatokat, 
továbbá az Nftv. 97. § (1) bekezdés a) pontja szerinti Klinikai Központot működtet. 


2. Az Egyetem alaptevékenysége mellett vállalkozási tevékenységet is végezhet. Az 
alaptevékenységek magukban foglalják az Egyetem Alapító Okiratában 
alapfeladataként meghatározott, valamint alapfeladatai ellátását elősegítő más, nem 
haszonszerzés céljából végzett tevékenységet. Előzőek alapján az alaptevékenység része 

a. az Alapító Okiratban meghatározott közfeladatok és 
b. az önköltségesen, nem haszonszerzés céljából végzett, alapfeladat ellátását 


segítő tevékenység. 


3. Vállalkozási tevékenység a haszonszerzés céljából, nem kötelezően végzett termelő-, 
szolgáltató-, értékesítő tevékenység. Minden nem közfeladatként végzett és bevétel 
érdekelt tevékenységről önköltségszámítást (elő- és utókalkuláció) kell készíteni, 
amelynél az előkalkuláció dönti el, hogy az adott tevékenység alaptevékenység-e, vagy 
vállalkozási tevékenység. A részletszabályokat az Egyetem Önköltségszámítási 


Szabályzata tartalmazza. 

II. A gazdálkodás általános szabályai, irányítása, szervezete 


II.1. A gazdálkodás általános szabályai 


1. Az Egyetem tevékenységét a jogszabályokban, egyetemi szabályzatokban előírt módon, 
a Fenntartó által jóváhagyott éves költségvetés szerint látja el. Az Egyetem tevékenysége 
körében minden olyan döntést meghozhat, intézkedést megtehet, amely hozzájárul az 
Alapító Okiratában meghatározott feladatainak végrehajtásához, feltéve, hogy a 


döntések nem veszélyeztetik az alapfeladatok ellátását. 


2. Az Egyetem kötelezettsége a rendelkezésre álló források rendeltetésszerű, hatékony és 


eredményes felhasználása, a szellemi és egyéb vagyon védelme. 


3. Gazdálkodása során az Egyetem szerződést köthet, gazdálkodó szervezetet alapíthat, a 


kezelésébe, használatába adott vagyont használhatja és hasznosíthatja. 


4. A gazdálkodás megszervezése során — a jogszabályok maradéktalan betartása mellett — 
biztosítani kell 
a. az Egyetem infrastruktúrájának hatékony, gazdaságos működtetését, 
b. az ügyintézés, a gazdálkodással, a működéssel, az adminisztrációval kapcsolatos 
teendők az oktatók, a kutatók, más munkavállalók, a hallgatók lehető 
legkevesebb idejét, energiáját vegyék igénybe, 


c. az Egyetem partnereivel a zavartalan kapcsolat, illetve kapcsolatépítés feltételeit. 


5. A gazdálkodás egységét az Egyetem tervezési, beszámolási és ellenőrzési rendszere 
biztosítja, a következők szerint: 

a. az éves jóváhagyott költségvetés alapján az egyes bevételi és kiadási 
keretszámok lebontása egyetemi karok, központi egységek, kollégiumok és 
köznevelési és szakképző intézmények és Klinikai Központ szintjéig történik, 

b. a pénzügyi és számviteli folyamatok egységes rendszerű felügyelete, 
szabályozása, nyilvántartása szükséges, 

c. egységes ügyviteli, informatikai rendszer alkalmazása, 


d. hatékony működést garantáló decentralizált szervezeti felépítés. 

6. A gazdálkodás magában foglalja különösen: 

a. a feladatok ellátásához rendelkezésre álló források ésszerű, hatékony és 
takarékos felhasználásának a megtervezését, megszervezését, felelős 
lebonyolítását, a felhasználásról való beszámolást, 

b. a feladatellátáshoz rendelkezésre álló erőforrások (humán erőforrás, vagyon, 
infrastruktúra) és források feladatarányos elosztását, a feladatváltozásból 
következő, illetve a hatékonysági követelményeknek megfelelő 
átcsoportosítását, a szellemi és egyéb vagyon védelmét, 

c. a kiadások/költségek szükségességének és az erőforrások hatékony 
felhasználásának ellenőrzését, a vállalt kötelezettségek, feladatok kockázatának 
felmérését, minősítését, az eredmény vizsgálatát, 

d. az alapfeladatokat szolgáló állami és saját vagyon állapotának, állagának és 


színvonalának megőrzését, gyarapítását, 


7. Az Egyetem által alapítható gazdasági társaságok alapítási és részesedés szerzési 
szabályait, az alapított, illetve részesedésével működő gazdasági társaságok listáját, és a 
részletes szabályokat az SZMR X. fejezete, továbbá a Vagyongazdálkodás Szabályzata 


tartalmazza. 


8. Az Egyetem vagyongazdálkodásával kapcsolatos előírásokat külön egyetemi szabályzat 


tartalmazza. 

II.2. Gazdálkodási jogkörök 


1. Az Egyetem gazdasági tevékenységét a vonatkozó jogszabályok előírásai mentén végzi. 


2. Az Egyetem vezető, illetve döntéshozó, és a döntés végrehajtását ellenőrző testülete a 


Szenátus. 


3. Az Egyetem gazdálkodása decentralizált formában valósul meg, az SZMR-ben foglalt 
szervezeti felépítés mentén. Gazdálkodási szempontból decentralizáltan gazdálkodó 


szervezeti egységek (a továbbiakban: gazdálkodó szervezeti egységek) működnek. 


4. Az Egyetem önálló bérgazdálkodást folytat. 


5. A gazdálkodó szervezeti egységek a költségvetésben tervezett, illetve módosított 
kereteiket a gazdálkodásra vonatkozó szabályok szerint használhatják fel. A gazdálkodó 
szervezeti egység a keretgazdálkodás során jóváhagyott kiadási kereteit főszabály 
szerint nem lépheti túl. Olyan feladatokat, amelyeket az eredeti költségvetése nem 
tartalmaz, csak akkor kezdhet egy gazdálkodó szervezeti egység megvalósítani, ha 


annak pénzügyi fedezete bevételekből biztosított. 


6. A keretgazdálkodás során a keretek lebontása pénzügyi központokra, témaszámokra 
történik. A gazdálkodó szervezeti egységekhez tartozó pénzügyi központokon 
rendelkezésre álló keretek felhasználását a  keretgazdák/kötelezettségvállalók 


felügyelik. 


7. Minden gazdálkodó szervezeti egység vezetője felelős az adott szervezeti egység 
számára jóváhagyott keretek felhasználásának szükségszerűségéért, a körültekintő 


gazdálkodásért, a keretek betartásáért. 


8. Amennyiben a gazdálkodó szervezeti egység a tárgyévi költségvetési kereteinek 
főösszegét túllépte, és azt egyéb forrásból nem pótolja, az így keletkezett túlköltés 
összege a következő évi költségvetési keret mellett megnyitásra kerül, a rendelkezésre 


álló költségvetési keretet ezzel az összeggel csökkenteni kell. 

9. Ha a gazdálkodó szervezeti egység a költségvetési keretét túllépi, a kancellár az eset 
kivizsgálását követően, a kivizsgálás eredményétől függően a gazdálkodó szervezeti 


egység gazdálkodási jogára vonatkozóan korlátozó döntést hozhat. 


10. Ha felmerül a gyanú, hogy a gazdálkodó szervezeti egység költségvetési keretét, vagy 
annak egy részét nem jogszerűen használta fel, a kancellár az esetet kivizsgálja. Ha a 
jogszerűtlen felhasználás bizonyítást nyer, a kancellár a gazdálkodó szervezeti egység 
gazdálkodási jogát korlátozó döntést hozhat, és felelősségre vonást kezdeményezhet, 


feltéve, hogy jogszabály nem minősíti azt más módon szankcionálandó cselekménynek. 


11. A gazdálkodó szervezeti egységek magasabb vezetői megbízással rendelkező vezetői az 
SZMR-ben, illetve az Egyetem Szerződéskötési és Kötelezettségvállalási Szabályzatban 
meghatározott feltételek betartása mellett szerződést köthetnek, valamint a rájuk bízott 


vagyont használhatják, hasznosíthatják. 


12. A gazdálkodó szervezeti egység vezetője a személyi juttatások és a létszámkeretekkel, 
a rá vonatkozó munkajogi jogszabályi és egyetemi belső előírások figyelembevételével, 


önállóan gazdálkodik. 


13. A Költségvetési és Kontrolling Iroda az elfogadott keretek felhasználását, a gazdálkodás 
főbb jellemzőit havi monitoring keretében folyamatosan figyelemmel kíséri és arról a 


gazdálkodó szervezeti egységek vezetőit tájékoztatja. 


14. Az Egyetem, mint jogi személyiségű közérdekű vagyonkezelő alapítvány által 
fenntartott magán felsőoktatási intézmény egy jogalany, ezért az Egyetem egészére 
nézve kell biztosítani, hogy működése és gazdálkodása megfeleljen a vonatkozó 
törvényi és egyéb jogszabályi előírásoknak, különösen a számvitel, az adózás, a 
vagyongazdálkodás, a foglalkoztatás és a közbeszerzés területén. A gazdálkodó 
szervezeti egységnek - önálló  jogalanyiság hiányában — adószáma, 
társadalombiztosítási azonosító száma, bankszámlája, kincstári költségvetése, 
számviteli beszámolója nincs, a rá vonatkozó költségvetést, ezek megvalósításáról szóló 
gazdasági, pénzügyi beszámolóját az Egyetem szervezeti egységeként a jelen és más 


belső szabályzatok keretei között és előírásai szerint készíti el. 

15. A gazdálkodó szervezeti egység bevételérdekű tevékenységet csak az adott egység 
gazdasági referense által ellenőrzött részletes előkalkuláció alapján alap- vagy 
vállalkozási tevékenységként kezdhet meg. Az ingatlanhasznosítás a Műszaki 
Igazgatóságon keresztül történhet. A megkezdésre tervezett új tevékenység térítési 
díjainak el kell érnie az előkalkulált önköltséget. Kivételes esetben, a kancellár 
engedélyével a térítési díj az önköltség alatt is meghatározható akkor, ha az érintett 
tevékenységgel összefüggő költségek többsége a bevétel beszedésétől függetlenül is 


felmerülnének. 


16. A gazdálkodó szervezeti egységek felsorolását jelen Szabályzat 1. számú melléklete 


tartalmazza. 


II.3. Irányítás 


1. A Szegedi Tudományegyetem fenntartója a Szegedi Tudományegyetemért Alapítvány. 


Az Egyetem működtetése a Fenntartó feladata. 


2. A Fenntartó 

a. saját hatáskörben kiadja, illetve módosítja az Egyetem Alapító Okiratát, 

b. közli az Egyetem költségvetésének kereteit (főösszegeit) és értékeli a számviteli 
rendelkezések alapján elkészített éves beszámolóját, 

c. megvizsgálja az Egyetem szervezeti és működési szabályzatát, 
intézményfejlesztési tervét, költségvetését, 

d. ellenőrzi az Egyetem gazdálkodását, működésének törvényességét, 
hatékonyságát, a szakmai munka eredményességét, 

e. hozzájárulása szükséges az Egyetem hatáskörében történő rendszeres 
pénzjuttatással járó cím, elismerés alapításához, éves képzési tevékenységének 
- különösen az indított szakok, a képzés megszervezésének módozatai, a 
tervezett szakos hallgatói kapacitás — kialakításához, 

f. az Egyetem működése, gazdálkodása ellenőrzése céljából jogosult az intézmény 
tanulmányi, gazdálkodási, illetve egyéb nyilvántartási adataihoz való 


hozzáférésre az Nftv. 3. mellékletben foglaltak szerint, 

g. jóváhagyásával határozza meg az Egyetem az intézményben folytatott képzés 
költségét, 

h. a törvényesség biztosítása keretében ellenőrzi az intézményi dokumentumokban 
foglaltak megtartását, jogszerűségét, az Egyetem működésének és a 


döntéshozatalnak a jogszerűségét. 


3. Az Egyetem a szervezeti és működési szabályzatát, intézményfejlesztési tervét, 
költségvetését, valamint ezek módosítását a Szenátus döntésétől számított tizenöt napon 


belül megküldi a Fenntartónak. 


4. Amennyiben az Egyetem a költségvetésétől eltérő döntést kíván hozni, azt előzetesen 


meg kell küldenie a Fenntartónak. 


5. A Fenntartó a Szenátus által hozott egyéb döntések megküldését is kérheti. 


II.4. Az Egyetem vezetői 


1. Az Egyetem első számú felelős vezetője és képviselője a rektor, aki eljár és dönt 
mindazokban az ügyekben, amelyeket jogszabály, az SZMR, a Kollektív Szerződés nem 


utal más személy vagy testület hatáskörébe. 


2. Az Nftv. 13/A. § (2) bekezdés a)-f) pontjában meghatározott feladatai tekintetében a 
kancellár a felsőoktatási intézmény vezetőjeként jár el. Az intézmény rektora a kancellár 
döntésével vagy intézkedésével szemben, illetve intézkedésének elmulasztása esetén a 


Fenntartóhoz intézett kifogással élhet. 


3. A kancellár utasításban szabályozza a működéséhez kapcsolódó, pénzügyi kihatással 


bíró, jogszabályban, egyetemi szabályzatban nem szabályozott kérdéseket. 


4. Jelen Szabályzatban kerülnek kialakításra a tervezéssel, gazdálkodással, az ellenőrzési 
adatszolgáltatási és beszámolási feladatok teljesítésével kapcsolatos belső előírások, 


feltételek. 

5. Külön szabályzatban kerülnek meghatározásra: 

a. a beszerzések lebonyolításával kapcsolatos eljárásrend, 

b. a belföldi és külföldi kiküldetések elrendelésével és lebonyolításával, 
elszámolásával kapcsolatos kérdések, 

c. az anyag- és eszközgazdálkodás számviteli politikában nem szabályozott 
kérdések, 

d. a reprezentációs kiadások felosztását, azok teljesítésének és elszámolásának 
szabályai, 

e. a gépjárművek igénybevételének és használatának rendje, 

f. a vezetékes- és mobiltelefonok használatának szabályai, 


g. a közérdekű adatok megismerésére irányuló kérelmek intézésének, továbbá a 


kötelezően közzéteendő adatok nyilvánosságra hozatalának rendje. 


6. Az Egyetem Gazdasági Főigazgatóságának vezetője a gazdasági főigazgató. A 
gazdasági főigazgató gazdálkodási jogosítványait az SZMR, valamint a mindenkor 


érvényes utasítások, a kancellár által adott meghatalmazások tartalmazzák. 


II.5. Kötelezettségvállalás, ellenjegyzés, teljesítésigazolás 


1. Az Egyetem Szerződéskötési és kötelezettségvállalási Szabályzata tartalmazza a 
kötelezettségvállalás, ellenjegyzés, utalványozás és a teljesítésigazolással kapcsolatos 
részletszabályokat. 

2. Az Egyetem nevében, az Alapító Okiratában meghatározott feladatok ellátása érdekében 
a jogszabályi előírások és a belső egyetemi szabályzatokban rögzítettek betartásával 
vállalható kötelezettség, a gazdaságosság, hatékonyság és eredményesség figyelembe 
vételével: 

a. a kiadás (vagy ráfordítás) az adott piaci és jogszabályi körülmények között 
elérhető legkisebb legyen, a jogszabályban, szerződésben meghatározott, illetve 


általánosan elvárható minőség mellett (gazdaságosság), 

b. az ellátott feladat más eredménye értékének (vagy az azokból származó 
bevételnek) és a felhasznált erőforrásokhoz kapcsolódó kiadásnak (vagy 
ráfordításnak) a különbsége a források rendeltetésszerű felhasználásával az adott 
piaci és jogszabályi körülmények között optimális, elérhető legnagyobb legyen 
(hatékonyság), 

c. a kitűzött célok — az elfogadott módosításokat, változó körülményeket 
figyelembe véve - megvalósuljanak, a tevékenység tervezett és tényleges hatása 
közötti különbség a lehető legkisebb mértékű legyen vagy a tényleges hatás 
legyen kedvezőbb a tervezettnél (eredményesség). 

3. A gazdálkodó szervezeti egység kötelezettségvállalásainak az alapja a költségvetési 
javaslatban a Szenátus által elfogadott, az adott gazdálkodó szervezeti egységhez tartozó 


költségvetési keret és a beszerzési terv. 


II.6. A szerződéses kötelezettségvállalásra vonatkozó speciális szabályok 


1. Az Egyetemmel munkaviszonyban álló személy köteles előzetesen írásban az Egyetem 
részére bejelenteni, ha akár munkavállalójaként, akár munkavégzésre irányuló további 
jogviszony keretében, ő személyesen, vagy közeli hozzátartozója, vagy olyan gazdasági 
társaság illetve egyéb szervezet, amelynek tagja, vagy tisztségviselője, (együttesen: 
személyes érintettség) szerződéses viszonyba lép az Egyetemmel, közvetlenül, vagy 


bármilyen szerződéses láncolat vagy vállalkozási konstrukció útján közvetetten. 


2. Az előzetes írásbeli bejelentés a megkötendő szerződéstervezet megküldésével történik. 


A kötelezettségvállaló dönt a bejelentés ismeretében a szerződés megkötéséről. 


3. Közvetett szerződéses kapcsolatnak minősül, ha az adott jogügylet a meghatározott 
áttételeken, láncolaton, kapcsolati konstrukción keresztül az Egyetem érdekkörében 


teljesül, illetve az Egyetem finanszírozza. 


4. Nem köthető szerződés olyan gazdasági szereplővel, amely vonatkozásában a 
munkavállalónak az 1. pontban meghatározott bejelentési kötelezettsége áll fenn és a 
munkavállaló az Egyetemmel fennálló foglalkoztatási jogviszonyában az ügylethez 


kötődően 
a. döntési jogkörrel rendelkezik, vagy 
b. döntést javasol, vagy 


c. döntésre befolyásoló hatású közreműködő tevékenységet végez. 

III. A költségvetés tervezése, keretgazdálkodás 


III.1. Belső egyetemi költségvetés tervezése 


1. Az Egyetem gazdálkodásának az alapja a Szenátus által jóváhagyott költségvetésre 
épülő belső költségvetés. 


2. Az Egyetem költségvetési tervezési munkái magukban foglalják: 
a. a tervezési évre vonatkozó tervezési és gazdálkodási szabályok összeállítását, 


b. a tervezési évet megelőző év tényadatai, az előző év gazdálkodásának pénzügyi 
kihatásainak figyelembe vételét, 

c. a tervezésre ható gazdasági és jogszabályi környezet, a NEAK lényegi, 
bevételekre ható szabályozás tényezőinek figyelembe vételét, 

d. a tervezési évre vonatkozó várható tendenciák, a már ismert kormányzati, 
fenntartói adatokból meghatározott sarokszámok alapján költségvetési javaslat 
készítését, 

e. a szervezeti egységektől részadatok bekérését, 

f. kari vezetőkkel való egyeztetést. 

3. A költségvetési javaslat készítésének alapelvei: 


a. a keretgazdálkodás tervezési és értékelési elveinek kialakításában a stabilitás 
biztosítása, 


b. transzparencia és egyszerüség, egységes és átlátható, mindenki által nyomon 


követhető számítások, elvek alkalmazása, 
c. szakmai indokoltság, részletes számításokkal alátámasztott tervek, 


d. a gazdálkodási egyensúly fenntartása, a szervezeti egységek finanszírozási 
egyenetlenségeinek csökkentése érdekében szolidaritás, 

e.  teljesítményalapú értékelés, amellyel lehetséges a megállapított, támogatásra és 
bevételekre épülő keret rendszeres követése és módosítása, a finanszírozás 


egyenetlenségeinek kiszűrésére, 


f. a tervezés során kooperáció a szervezeti egységek között. 

4. A kancellár közli a szervezeti egységekkel a tervezett gazdálkodási kereteket, 
tájékoztatást ad a tervezési irányelvekről, és a határidőkről. 

5. Az egyetemi költségvetés tervezetét a Dékáni Kollégium véleményezi. Ezt követően az 
Egyetem költségvetését a kancellár előterjeszti a Szenátus részére. A költségvetés 
Szenátus általi elfogadását követően a költségvetést meg kell küldeni a Fenntartó 
részére véleményezésre. 

6. Az Egyetem a költségvetés elkészítése során egyetemi kar, Klinikai Központ szintig 
alakítja ki a bevételi és kiadási keretek összegét. Ezt követően az adott egyetemi karon, 


Klinikai Központon belül történik a keretkiosztás. 


a. A Kari Tanács igényei szerint jogosult további döntést hozni a rektor és a 
kancellár jóváhagyásával a Szenátus által a kar számára jóváhagyott költségvetési 
keretek karon belüli, a gazdálkodási joggal felruházott egyéb egységek 


(intézetek, tanszékek, kutatócsoportok stb.) közötti felosztásáról. 


b. Az Intézeti Tanács dönt az intézet— költségvetési keretének felhasználásáról, 


illetve felosztásáról. 


c. A tanszéki értekezlet döntési hatáskörébe tartozik — a Szenátus, a Kari Tanács 
által meghozott döntések, megalkotott szabályzatok, valamint a rektor és a 
kancellár utasításai alapján a tanszék költségvetési keretének felhasználása, 


illetve felosztása. 


d. A kutatócsoport döntési hatáskörébe tartozik — a kutatócsoport Kari Tanács által 
meghatározott költségvetési keretének felhasználása a Szenátus, a Kari Tanács 
által meghozott döntések, megalkotott szabályzatok, valamint a rektor és a 


kancellár utasításai szerint. 


7. Az intézményi költségvetés tervezésével kapcsolatos feladatok ellátása, koordinációja 
a Gazdasági Főigazgatóság Költségvetési és Kontrolling Iroda feladat- és hatásköre, 
azzal, hogy a Szent-Györgyi Albert Klinikai Központ vonatkozásában — az 
egészségügyi irányítási rendszerre vonatkozó speciális jogszabályi rendelkezésekre 
figyelemmel — az éves költségvetési terv elkészítése és annak megküldése a Gazdasági 
Főigazgatóság részre a SZAKK gazdálkodásért felelős elnökhelyettese feladata. 


8. A tervezés módszertanának legfontosabb elemei: 


a. az ügyviteli rendszerben létesített keretek (pénzügyi központok) tartalmának 


pontos meghatározása, 

b. tartós kötelezettség csak tartós bevételekre, pénzügyi alapon is megjelenő 
forrásokra vállalható, 

c. a személyi juttatások és az azokhoz kapcsolódó járulékok, egyéb közterhek 
tervezett kerete tartalmazzon minden, a gazdálkodó szervezeti egység 


tevékenységével kapcsolatos bérelem fedezetet, 


9. A Gazdasági Főigazgatóság az éves költségvetési javaslatban az elfogadott keretszámok 
felosztását, a gazdálkodás főbb jellemzőit, a teljesítmények elemzését negyedéves, és 
havi monitoring keretében folyamatosan figyelemmel kíséri és arról a gazdálkodó 
szervezeti egységek vezetőit tájékoztatja. A keretek nyilvántartása az ügyviteli 
rendszerben történik. A Költségvetési és Kontrolling Iroda felel a kontrolling rendszer 


működtetéséért és a szervezeti egységek folyamatos szakmai támogatásáért. 


III.3. Bevételek és kiadások 


1. Az Egyetem a bevételi és kiadási kereteket működési és felhalmozási részletezésben 
tervezi és tartja nyilván. 

2. Az Egyetem, mint felsőoktatási intézmény, valamint az általa fenntartott közoktatási 
intézmények és szakképző iskola működéséhez szükséges fedezetet a Fenntartó által 
biztosított valamint az államháztartás alrendszereiből származó támogatás, egyéb átvett 
pénzeszköz, saját bevételek és államháztartáson kívüli forrásból származó bevételek 
biztosítják. 

3. Müködési és felhalmozási kiadások azok közgazdasági jellege szerint: 

a. a személyi juttatások, amelyek a foglalkoztatottaknak kifizetett illetményből, 
munkabérből és más juttatásokból, valamint a nem foglalkoztatott természetes 


személyeknek juttatott más jövedelmek megfizetéséből származnak, 


b. a munkaadókat terhelő járulékok és szociális hozzájárulási adó, amelyet a 
kifizetést teljesítő megfizetni köteles, 

c. a dologi kiadások, amelyek a készletek és szolgáltatások vásárlása, más 
befizetési kötelezettségek teljesítése, kamatfizetés és más, a működés során 


keletkező kiadások teljesítéséből származnak, 


16. oldal / 30. oldalból 


Szegedi Tudományegyetem Gazdálkodási Szabályzat 


d. az ellátottak pénzbeli juttatásai, amelyek a társadalombiztosítási ellátásokból, 
családi támogatásokból és a természetes személyeknek betegséggel, lakhatással 


vagy más okból megfizetett ellátási típusú kifizetésekből származnak, 


e. a beruházások, amelyek az ingatlanok, tárgyi eszközök és más tartósan használt 
eszközök megszerzéséből, részesedések megszerzéséhez vagy növeléséhez 


kapcsolódó kiadások teljesítéséből származnak, 


f. a felújítások, amelyek a tartósan használt eszközök felújításának kiadásaiból 


származnak, 


III.5. A keretgazdálkodás szabályai 


1. Az Egyetem gazdálkodásának kereteiről, a forrásainak hatékony elosztásáról a 
Szenátus a költségvetési javaslat elfogadásával dönt. A keretgazdálkodás alapját az 
elfogadott költségvetés jelenti. 

2. A decentralizált keretgazdálkodás során a gazdálkodó szervezeti egység vezetője a 
Szenátus által meghatározott keretei erejéig, valamint a gazdálkodó szervezeti egység 
saját bevételei felhasználásáról jogszabályok és az Egyetemi szabályzatok, utasítások 
betartása mellett önállóan jogosult dönteni. 

3. A gazdálkodási keret az egyetemi szintű keretek gazdálkodó szervezeti egységek 
részére történő lebontásával képződik. A gazdálkodási keret képezi a működési és 
felhalmozási (személyi juttatások, a járulékok, a dologi, az ellátottak pénzbeli 
juttatásai) és a felhalmozási (beruházás, felújítás) kiadások forrását. 

4. A költségvetési javaslatban tervezett bevételek realizálódását követően — kivéve az 
NEAK támogatás — képeznek felhasználható gazdálkodási keretet, kötelezettség ezt 
követően vállalható. 

5. A keretgazdák a költségvetésben tervezett, illetve év közben módosított kereteiket az 
Egyetem szabályzataiban meghatározottak szerint használhatják fel. 

a. A közfeladat finanszírozási szerződés szerinti éves keretből az aktuálisan 
engedélyezett keret használható fel. 

b. A meghatározott célra kapott források esetében (pályázati források, alapítványi 
támogatások, adományok, segélyek, stb.) kizárólag a juttató által meghatározott 
cél érdekében, a támogatási szerződésben (megállapodásban) megjelölt 


mértékben használhatóak fel. 

IV. Könyvvezetési és beszámolási kötelezettség 


1. Az Egyetem éves beszámoló készítésére, és a könyvvezetésre a Sztv. előírásait 
szükséges alkalmazni. A beszámolási kötelezettség a következő területekre 
vonatkozik: 

2. Az Egyetem a tevékenysége során előforduló, a vagyoni és pénzügyi helyzetét 
befolyásoló gazdasági eseményekről a kettős könyvvitel rendszerében folyamatos 
pénzügyi és számviteli nyilvántartást vezet, figyelembe véve a vonatkozó Sztv. 
előírásokat. A nyilvántartásokat a gazdasági év végén zárja le. 

3. A nyilvántartásokkal szemben támasztott követelmény, hogy az eszközök és források 
változásait 

a. a valóságnak megfelelő, 
b. folyamatos, 


c. áttekinthető és 


d. zárt rendszerben mutassa be. 
4. A számviteli elszámolásokra és a beszámolásra vonatkozó részletszabályokat az 
Egyetem Számviteli Politikája, és az annak keretében elkészített további belső 


szabályzatok tartalmazzák. 


V. A gazdálkodás egyes területei 


V.1. Emberi erőforrás gazdálkodás: személyi juttatások és létszám 


1. Az emberi erőforrás—gazdálkodás alapvető célja, hogy a szakmai feladatok ellátásához 
szükséges humán erőforrása megfelelő mennyiségben, minőségben, összetételben és 


időben rendelkezésre álljon. 


2. Az emberi erőforrás—gazdálkodás területei különösen: 
a. a szükséges létszám toborzása, kiválasztása, felvétele és foglalkoztatása, 


b. a munkaerő képzése, fejlesztése, 

c. a munkaerő minősítése, 


d. célszerű bérezési, teljesítményértékelési és ösztönzési rendszer kialakítása, 


működtetése, 
e. munkaügyi kapcsolatok gondozása, 
f. a kapcsolódó adózási kötelezettségek teljesítése, 


g. az adatszolgáltatás, beszámolási kötelezettségek teljesítése, belső információs 


rendszerének kidolgozása, és működtetése. 


3. Az éves költségvetés keretében a Szenátus dönt a gazdálkodó szervezeti egységek 


személyi juttatásokkal kapcsolatos keretéről 


4. A személyi juttatások keretösszegét a feladatellátáshoz szükséges erőforrás-igény, 
valamint a foglalkoztatottak jogviszonyaira és egyéb juttatásokra vonatkozó 
jogszabályok alapján belső szabályzók alapján szükséges az Egyetemnek 
megállapítania. A személyi juttatások keretösszege a megfelelő összegű munkaadókat 
terhelő járulékok és szociális hozzájárulási adó összege nélkül nem tervezhető és 
hagyható jóvá. 

5. Az Egyetemnél foglalkoztatásra irányuló jogviszony létesítéséhez kapcsolódóan 
legfeljebb a 6. pont szerint számított személyi juttatások mértékéig, a munkavégzésre 
irányuló más jogviszony létesítéséhez kapcsolódóan legfeljebb a 6. pont szerint 
számított személyi juttatások mértékéig vállalható kötelezettség. 

6. A személyi juttatások keretösszege képezi a fedezetét a teljes munkaidőben, rész- 
munkaidőben foglalkoztatottaknak a gazdálkodási év január hónapban elszámolt, de a 
megelőző év december hónapra járó személyi juttatás, illetve a tárgyév január-november 
hónapra vonatkozó keresetbe tartozó személyi juttatásainak, továbbá a keresetbe nem 


tartozó rendszeres juttatásainak és az állományba nem tartozók személyi juttatásainak. 


7. Az Egyetem, és a gazdálkodó szervezeti egységek részére jóváhagyott személyi 
juttatások keretével önállóan gazdálkodik. 

8. Az adóhatóság felé teljesítendő bevallási és befizetési kötelezettségek teljesítésére a 
tárgyhónapot követő hónap 12. napjáig kerül sor. 

9. A gazdálkodó egységek személyi juttatás kereteinek betartásáért a gazdálkodó egység 


vezetője a felelős. 

10. A munkáltatót, illetve a munkavállalót terhelő adók és járulékok megállapítása a 


jogszabály által előírt személyi juttatások figyelembevételével történik. 


V.2. Hallgatói pénzbeli juttatások 


1. A hallgatói pénzbeli juttatások, illetve a hallgatók által fizetendő díjak körét és mértékét, 
valamint a hallgatók kártérítési kötelezettségét e szabályzat, továbbá a Szenátus által 
elfogadott a Szegedi Tudományegyetem hallgatói által fizetendő díjakról és térítésekről, 
valamint a részükre nyújtható egyes támogatásokról szóló szabályzat tartalmazza. 

2. A hallgatói pénzbeli juttatások keret terhére történő kifizetést a Gazdasági 
Főigazgatóság Pénzügyi Irodája teljesíti. 

3. A hallgatói pénzbeli juttatások keret terhére havonta esedékes ösztöndíjak kifizetésének 


időpontját a vonatkozó szabályzatban a Szenátus hagyja jóvá. 


V.3. Dologi költségek és beruházási kiadások 


1. A dologi keretek összevontan tartalmazzák mindazon működési, fenntartási, 
gazdálkodási kiadások fedezetét általános forgalmi adóval együtt, amelyek nem 
tartoznak a beruházási, felújítási, a személyi, és a munkaadókat terhelő járulékok, az 


ellátottak pénzbeli juttatásai közé. 


2. Dologi kiadásnak minősülnek: 
a.  készletbeszerzések, 
b. kommunikációs szolgáltatások, 
c. szolgáltatási kiadások, 
d. kiküldetések, reklám- és propagandakiadások, 


e. különféle befizetések és egyéb dologi kiadások. 


3. A decentralizált gazdálkodás keretében az alapfeladatok ellátásához szükséges anyag, 
áru, kisértékű tárgyi eszköz, immateriális javak, és egyéb beszerzéseket, valamint a 
különféle szolgáltatások megrendelését a gazdálkodó szervezeti egység a beszerzésekre 
vonatkozó szabályzatok, illetve az ezekhez kapcsolódó utasítások, körlevelek, 


közlemények előírásai szerint hajthatja végre. 

4. Az Egyetem valamennyi beszerzési eljárásában biztosítani kell a Kbt. szabályozásnak, 
- a felelős gazdálkodás szabályainak betartása érdekében való megfelelést. 

5. Az egyetemi pénzeszközök tervezhető felhasználása, valamint az alaptevékenységhez 
szükséges feladatok magas színvonalon történő ellátása érdekében a gazdálkodó 
szervezeti egységek beszerzési tervet készítenek. A beszerzési tervnek minimálisan a 
következőket szükséges tartalmaznia: 

a. a beszerzendő áru- és szolgáltatáscsoportok megnevezése, 
b. a hozzájuk rendelt keret összege, 
c. a beszerzés tervezett időpontja. 

6. A gazdálkodó szervezeti egységek beszerzési tervének összesítése alapján a Beszerzési 
Igazgatóság elkészíti az Egyetem közbeszerzési és beszerzési tervét, amelyet az 
beszerzési igazgató terjeszt a Szenátus elé jóváhagyásra. 

7. A beszerzés kezdeményezéséhez elengedhetetlen a gazdálkodó szervezeti egység 
beszerzési tervének rendelkezésre állása. Nem tervezett igény beszerzésére csak akkor 
kerülhet sor, ha az igénylő szervezet a beszerzési tervében meghatározottak 
átcsoportosítása alapján, vagy pályázati, illetve egyéb előre nem tervezett forrás 


megszerzése során többletforráshoz jut. 


8. Az Egyetem a jogszabályi előírásoknak megfelelően, forrásai felhasználásának 
átláthatósága érdekében, beszerzései körében nyilvánosságot biztosít. 

9. A beszerzési folyamatban szereplők az Egyetem érdekeit és céljait következetesen kell, 
hogy képviseljék. 

10. Az Egyetem import beszerzéseinél az európai uniós vámjog, a Magyarország érvényes 
nemzetközi szerződései, valamint az uniós vámjog végrehajtásáról szóló 2017. évi CLII. 


törvényben foglaltak alapján jár el. 


11. A felhalmozási kiadások keretösszegét alkotják a beruházási valamint a felújítási 
kiadások. 
a) Az Egyetem épületeiben, létesítményeiben műszaki (felújítás, beruházás) munkákat 
kizárólag a Műszaki Igazgatóság hatáskörrel bíró egységének előzetes szakmai 


jóváhagyásával lehet végezni. 

b) Bármilyen forrásból származó gép, műszer, telekommunikációs és 
számítástechnikai rendszer/rendszerelem telepítéséhez, amely további 
kötelezettségvállalást vonhat maga után, a szakmailag érintett igazgató írásbeli 
egyetértése szükséges. 

c) A gép- és müszerberuházás/beszerzés utalványrendeletéhez a gazdasági egységnek 
csatolnia kell az eszköz állományba-vételi bizonylatának két példányát. 

d) A felújítás eredményeként létrejött értéknövekedéssel a tárgyi eszközök egyedi 
nyilvántartásában szereplő bruttó értéket az üzembe-helyezés: eljárás során készített 
dokumentáció alapján növelni kell. 

e) Beruházás, felújítás a beszerzés egyetemi rendjének figyelembevételével végezhető 
el. 

f) A beruházási (a decentralizált gazdálkodási jogkör alapján beszerezhető gép, műszer 
stb. eszköz esetében is) és a felújítási igényeket évenként a hatáskörrel bíró 
igazgatóság felhívása alapján kell bejelenteni. 

g) Valamennyi gazdálkodó szervezeti egységnek, az éves költségvetési tervezési 
folyamat keretein belül Beruházási és felújítási tervet szükséges készítenie. A 
tervnek tartalmaznia kell a beruházások, felújítások tervezett forrásait. 

h) A gazdálkodó szervezeti egységeknek a beruházási igényeikről gazdaságossági 
számításokat szükséges készíteniük. 

1) A Műszaki Igazgatóság feladata a beruházások adatainak elkülönített kezelése és a 


vezetés folyamatos tájékoztatása. 


V.5. Központi és egyéb egységeken belüli szolgáltatások 


1. Központi szolgáltatásnak minősülnek: 

a. a központi szolgáltató egységek által végzett azon tevékenységek, melyeket a 
gazdálkodó egységek vesznek igénybe a feladatellátásuk kapcsán (oktatási, 
kutatási tevékenységeikhez), 

b. olyan típusú szolgáltatások, melyet esetileg, az adott szervezeti egység egyedi 
igénylése alapján lát el a központi szolgáltató egység, 

c. olyan szolgáltatás elvégzése, amely központi egységhez van sorolva, de a költség 


ténylegesen nem a központi egység működésével függ össze (például 
bankköltség). 

2. Az 1. pont a. pontjában meghatározott szolgáltatások, előre meghatározott vetítési 
alapok mentén, a központi szolgáltató egységek terve alapján a költségvetési javaslat 
elkészítése során kidolgozott számítások alapján kerülnek meghatározásra és havonta, 
időarányosan kerülnek átkönyvelésre a szervezeti egységek által megadott keretekre. 

3. Az 1. pont b. pontjában meghatározott szolgáltatások értéke a tényleges igénybevétel 
alapján, teljesítmény elszámolással kerül kiterhelésre a szervezeti egységek által 
megadott keretekre. 

4. Az lpont c. pontjában meghatározott szolgáltatások értéke, előre meghatározott vetítési 
alapok mentén, a tényleges igénybevétel alapján, havonta kerül átkönyvelésre a 
szervezeti egységek által megadott keretekre. 

5. A központi szolgáltatások átterhelésének elveit, mutatószámait, illetve az egyes 
szolgáltatások csoportosítását a költségvetés tervezésekor, a költségvetési javaslat 
elkészítése keretében szükséges meghatározni. 

6. Belső szolgáltatásnak minősül különösen a szellemi vagy egyéb tevékenység nyújtására 
irányuló megállapodás, valamint ingatlanra vagy ingó dolgokra (műszer, eszköz, gép, 
berendezés. bútorzat stb.) vonatkozó használati jogok átadása, amely során a birtokba 
vehető dolgokra vonatkozó rendelkezési jog végleges átadása nem történik meg, és nem 


kerül sor új vagyonelem létrehozására vagy beszerzésére. 


7. A belső szolgáltatások önköltségszámítási, árképzési szabályait az Egyetem 
Önköltségszámítási Szabályzata tartalmazza. A szolgáltatás ellenértékét a Pénzügyi és 
Számviteli Iroda vezeti át. A szolgáltatások ellenértékét a felhasználó gazdálkodó 
egység keretei biztosítják, a szolgáltató szervezeti egység keretének a javára. 

8. Az átoktatásra vonatkozó részletes szabályokat a gazdálkodó egységek között megkötött 
átoktatási megállapodások tartalmazzák. 

9. A Klinikai Központot érintő költségek átterhelését egyedi megállapodásokban 


szükséges rögzíteni. 

VI. A pénzforgalom lebonyolításának szabályai 


VI.1. A számlák feletti rendelkezési jog 


1. Az Egyetem Magyar Államkincstárnál vezetett bankszámlái feletti rendelkezési jogkört 
az Egyetem által bejelentett, kancellári jóváhagyással rendelkező munkavállalók 
elektronikus aláírási jogosultsággal gyakorolják. 

2. A számlák feletti rendelkezési jogot két jogosult együttesen gyakorolja az utalási 
megbízások elektronikus aláírásával. Az aláírásra jogosultak ezen jogkörök gyakorlása 
kapcsán teljes körű anyagi, büntetőjogi, meghatározott tartalmú munkajogi felelősséggel 
tartoznak. 

3. A számlák feletti rendelkezési jogosultság a Kincstár, illetve a pénzintézet irányában 
összegszerűen nem korlátozható. 

4. A Gazdasági Főigazgatóság Pénzügyi Iroda nyilvántartást vezet az aláírásra, illetve a 
készpénzfelvételre jogosultak köréről. A számlák feletti rendelkezési jog Magyar 
Államkincstár felé történő bejelentése az erre a célra szolgáló Aláírás bejelentő 
kartonon, az ennek mellékletét képező kiegészítő nyilatkozaton felsorolt számlák 
tekintetében a kancellár jóváhagyásával (aláírásával) történik. Az Aláírás bejelentő 
kartonon a rendelkezési jog gyakorlására felhatalmazott munkavállalók neve, beosztása, 
aláírása, a használni kívánt bélyegző kerül bejelentésre a kancellár aláírásával. A 
bejelentett aláírások a számla megszűnéséig, vagy új aláírások bejelentéséig érvényesek. 

5. Az Egyetem a dolgozók lakásépítési, lakásvásárlási munkáltatói támogatásának céljára 
az OTP-nél vezetett bankszámlái feletti aláírási, rendelkezési jogot az adott kar által, 


ezen jogkörrel felruházott személyek látják el. 


VI.2. Számlák kiegyenlítése 


1. A szállítói számlák kiegyenlítését a Gazdasági Főigazgatóság Pénzügyi Iroda — a 
szabályosan utalványozott és igazolt számla alapján — akkor kezdeményezheti, ha a 
gazdálkodó egység által megjelölt témaszámon a keret, valamint az Egyetem számláján 
a forrás rendelkezésre áll, és a számla igazolása a szállító teljesítésére vonatkozóan a 


kapcsolódó belső szabályzatokban leírtak szerint megtörtént. 

2.  Kifizetésre az előírás szerinti aláírásokkal ellátott, utalványrendelettel felszerelt számlák 
kerülhetnek. Ha a számla összege több szervezet, feladat, témaszám, vagy több forrás 
között (vagy ezek kombinációjaként) oszlik meg, azt az utalványrendeleten vagy a 
számlán külön-külön kell feltüntetni. 

3. Az igazolt és utalványozott számlák határidőre való kifizetésének feltétele, hogy azok 
a számlákon feltüntetett fizetési határidő előtt legalább öt munkanappal, illetve a lehető 
legrövidebb időn belül megérkezzenek a Gazdasági Főigazgatósághoz. 

4. Csak leigazolt és ellenőrzött számla (tartalmi, formai követelmények, alátámasztó 
dokumentáció, mellékletek, igazolások megléte) kerülhet számfejtésre és kifizetésre. A 
pontatlanul kitöltött, hiányosan felszerelt, továbbá a rosszul utalványozott vagy 
fedezethiányos számlát a Gazdasági Főigazgatóság Pénzügyi Iroda az érintett 
gazdálkodó egységnek visszaküldi. A számla késedelmes kifizetéséből származó 


esetleges késedelmi kamat a gazdálkodó egységet terheli. 


VII. Egyéb rendelkezések 


VII.1. Nyilvántartás, adatszolgáltatási kötelezettség 


1. A jogszabályi előírások, a különböző jelentéstételi kötelezettségek és a 
keretgazdálkodás során rendelkezésre álló keretek betartása végett folyamatosan 
figyelemmel szükséges kísérni a kötelezettségvállalásokat, követeléseket, illetve a 
tényleges bevételek és kiadások adatait, alakulását. 

2. Az Egyetem kötelezettségeinek és követeléseinek összesített nyilvántartását a 
Gazdasági Főigazgatóság végzi. A nyilvántartás hatékony vezetésének érdekében a 
gazdálkodó egységek gazdasági vezetői, gazdásági referensei, ügyintézői, pénzügyi 
ellenjegyzői kötelesek a számviteli szabályok szerint naprakész, időszerű adatokat 
biztosítani. A gazdálkodási jogosítvánnyal rendelkezők kiadásaikról, bevételeikről, 
aktuális kereteikről, jogosultsági szintjüknek megfelelően nyerhetnek adatokat az 
ügyviteli rendszerből. 

3. Az ügyviteli rendszer folyamatos karbantartásával biztosítani szükséges, hogy: 

a. a fenntartó, a hatóságok részére készítendő beszámolókhoz, bevallásokhoz, 


jelentésekhez szükséges adatok, valamint 

b. az Egyetem vezetése, a gazdasági vezetés, a gazdálkodó és a hozzájuk tartozó 
szervezeti egységek vezetői, az Egyetem testületei, bizottságai számára a vezetői 
információk rendelkezésre álljanak. 

4. Az adatfeldolgozást, illetve adatszolgáltatás lehetőségét az ügyviteli rendszerben 
egységes kódrendszer támogatja. 
5. Az adatszolgáltatások során az érintett szervezeti egységek kötelesek együttműködni a 


gazdasági főigazgatósággal. 


VII.2. Adózás 


1. Az Egyetem az általános forgalmi adó szempontjából adóalanynak minősül. Fő 
tevékenysége adómentes, mely mellett adóköteles tevékenységeket is végez. 

2. Az általános forgalmi adó nyilvántartása, elszámolása és bevallása a Pénzügyi és 
Számviteli Iroda feladata, a kiadások besorolása és az adóköteles bevételekhez 
kapcsolása a szervezeti egységek feladata és felelőssége. 

3. A fizetendő idegenforgalmi adó beszedéséről, a Gazdasági Főigazgatóság felé történő 
adatszolgáltatásról az üzemeltetők, az adó bevallásáról és befizetéséről a Gazdasági 
Főigazgatóság gondoskodik. 

4. A társadalombiztosítással összefüggő adók, járulékok megállapítása a jogszabály 
szerint, adó- és járulékköteles juttatások figyelembevételével történik. A munkaadói 
járulékot, a táppénz hozzájárulást, az egészségügyi hozzájárulást, a rehabilitációs 
hozzájárulást a jogszabályban meghatározott módon kell számfejteni és megfizetni. 

5. A járulékok utalványozását a Jogi, Igazgatási és Humánpolitikai Főigazgatóság végzi. 

6. Az adó- és illetékmentesség figyelemmel kísérése, továbbá az illetékes hatóságok felé a 
bejelentési kötelezettségek teljesítése a Gazdasági Főigazgatóság feladata. 
Adókötelezettségekkel kapcsolatos nyilatkozat az Egyetem nevében a kancellár vagy a 


gazdasági főigazgató ellenjegyzése mellett adható ki. 

VII.3. Belső kontrollrendszer, belső ellenőrzés 


1. Az Egyetem a Bkr. előírásainak megfelelően a Kancellár gondoskodik a belső 
kontrollrendszer működtetéséért, aki köteles - a szervezet minden szintjén érvényesülő 
— megfelelő 
a.  kontrollkörnyezetet, 
b. kockázatkezelési rendszert, 
c.  kontrolltevékenységeket, 
d. információs és kommunikációs rendszert és 
e. monitoring rendszert kialakítani és működtetni. 
2. Az Egyetem belső kontrollrendszerére vonatkozó részletes előírásokat a hatályos 
Kancellári Utasítás tartalmazza. 
3. Az előírások betartása érdekében az Egyetem valamennyi folyamatát úgy kell 
megszervezni, illetve a belső szabályzatokat úgy kell kialakítani, hogy 
a. az Egyetem valamennyi feladatellátása megfeleljen a szabályszerűség, 
szabályozottság, gazdaságosság, hatékonyság és eredményesség 
követelményeinek. 
b. az egyetemi vagyonnal (eszközökkel és forrásokkal) történő gazdálkodás során 
ne kerüljön sor rendeltetésellenes felhasználásra, visszaélésre, pazarlásra, 
c. az Egyetem működése tekintetében biztosítva legyenek a megfelelő, pontos és 


naprakész információk. 

VIII. Záró rendelkezések 


1. Jelen szabályzatot a Szenátus 2021. december 20. napján hozott SZ-75-VII/2021/2022. 
(XII.20.) számú határozatával elfogadta. 

2. Jelen Szabályzat 2021. december 20. napján lép hatályba. Rendelkezéseit a folyamatban 
lévő ügyekben is alkalmazni kell. A szabályzat a következő linken érhető el 


folyamatosan: http://www.uszeged.hu/egyetem/szabalyzatok. A 2016. július 11. napján 


elfogadott Gazdálkodási Szabályzat hatályát veszti. 


Kelt: Szegeden, 2021. év december hó 20. napján. 


Prof. Dr. Rovó László sk. Dr. Fendler Judit sk. 


rektor kancellár 

1. számú melléklet - Az Egyetem decentralizáltan gazdálkodó szervezeti egységei 


a. Karok és Klinikai Központ 


1. 


ii. 


Állam- és Jogtudományi Kar, 
Bartók Béla Művészeti Kar, 


Bölcsészet- és Társadalomtudományi Kar, 


iv. Egészségtudományi és Szociális Képzési Kar, 

v. Fogorvostudományi Kar, 

vi. Gazdaságtudományi Kar, 
vii. Gyógyszerésztudományi Kar, 
viii. Juhász Gyula Pedagógusképző Kar, 

ix. Mezőgazdasági Kar, 

x. Mérnöki Kar, 

xi. Szent-Györgyi Albert Orvostudományi Kar, 
xii. Természettudományi és Informatikai Kar, 
xiii. Szent-Györgyi Albert Klinikai Központ 


b. Központi kutatási egységek: 

- . SZTE Bajai Obszervatórium 

- . Interdiszciplináris Kutatásfejlesztési és Innovációs Kiválósági Központ 
c. Az Egyetem központi szolgáltató egységei: 

1. Doktori Intézet 

. SZTE Tanárképző Központ, 
. SZTE Felnőttképzési Központ, 
. SZTE Junior Akadémia, 
. Szegedi Tudományegyetem Frankofón Egyetemi Központ, 
. Karrier Iroda, 
. Köznevelési intézmények, szakképző intézmények, 


. Egyetemi Életvezetési Tanácsadó Központ, 


O oo AA AM RA U N 


. Közoktatási Vezetőképző és Továbbképző Intézet, 
10. Szakkollégiumok, 

11. Interdiszciplináris Fotonikai Koordinációs Központ, 
12. Természetes Vegyületek Interdiszciplináris Központ 


13. Interdiszciplináris Tudásmenedzsment Kutatóközpont, 

14. MOL Kutatásszervezési Koordinációs Központ, 
15. IKT és Társadalmi Kihívások Központ, 
16. József Attila Tanulmányi és Információs Központ, 
17. SZTE Klebelsberg Könyvtár, 
18. Egyetemi Szaklevéltár, 
19. Idegennyelvi Kommunikációs Intézet, 
20. Füvészkert, 
21. Szegedi Tudományegyetem Konfuciusz Intézet, 
22. Közalkalmazotti Tanács Iroda, 
23. EHÖK Iroda, 
24. Sportközpont, 
25. Kollégiumok. 
d. Az Egyetem gazdálkodásirányítási és igazgatási egységei: 
a) a Gazdasági Főigazgatóság, 
b) Jogi, Igazgatási és Humánpolitikai Főigazgatóság, 
c) Stratégiai és Fejlesztési Főigazgatóság, 
d) Műszaki Igazgatóság, 
e) Beszerzési Igazgatóság, 
f) Informatikai és Szolgáltatási Igazgatóság, 
g) Oktatási Igazgatóság, 
h) Nemzetközi és Közkapcsolati Igazgatóság, 


1) Belső Ellenőrzési Osztály 

